Foilsiú teachtaireachta maidir le formheas leasaithe chaighdeánaigh ar shonraíocht táirge i ndáil le hainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 88/05)

Foilsítear an teachtaireacht i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Islas Canarias”

PDO-ES-A1511-AM02

Dáta teachtaireachta: 25 Samhain 2021

TUAIRISC AR AN LEASÚ FORMHEASTA AGUS CÚISEANNA LEIS

1. Mioncheartúchán ar ainm SFTC

Tuairisc:

Scriosadh an t-alt cinnte i Spáinnis, “las”, a tháinig roimh an ainm faoi chosaint.

Déanann an t-athrú sin difear do phointe 1 den tsonraíocht atá ann faoi láthair. Tá tionchar díreach aige ar na cásanna uile ina n-úsáidtear ainm STFC sa tsonraíocht. Ní dhéanann sé difear do phointe 1 den doiciméad aonair mar gheall go dtugtar an t-ainm faoi chosaint mar “Islas Canarias”. Mar sin féin, déanann sé difear do phointe 8 den doiciméad aonair, i ndáil le pacáistiú sa limistéar críochaithe, ina dtagann an t-alt cinnte roimh ainm an SFTC.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33. Ní fhéadfaí é a mheas mar leasú ar an ainm faoi chosaint mar tá sé le feiceáil i gclár an Aontais mar “Isalas [sic] Canarias” agus ní mar “Las Islas Canarias”. Ceartaíodh an tsonraíocht dá bhrí sin ionas go n-úsáidfear ainm ceart an STFC, díreach mar a cláraíodh é, ar fud na sonraíochta, i.e. gan an t-alt “las”.

Cúiseanna:

Ní leasú ar an ainm faoi chosaint é an chéim sin mar gheall go bhfuil an t-ainm faoi chosaint le feiceáil i gclár an Aontais gan an t-alt “las”, a cuireadh san áireamh sa tsonraíocht trí thimpiste.

2. Cineál táirge a liostú de réir catagóire

Tuairisc:

Cumhdaíonn catagóir aonair, “Fíon”, na cineálacha éagsúla anois: fíonta geala, fíonta rosé, agus fíonta dearga faoi réir maothú carbónach. Leasaíodh ord liosta na dtáirgí chun ord na gcatagóirí i gCuid II d’Iarscríbhinn VII a ghabhann le Rialachán (AE) Uimh. 1308/2013 a leanúint: (1) Fíon, (3) Fíon licéir, (5) Fíon súilíneach ar ardchaighdeán, (9) Fíon leathshúilíneach aeraithe, (16) Fíon ó fhíonchaora ró-aibí.

Déanann an t-athrú sin difear do phointe 2.1 den tsonraíocht atá ann faoi láthair. Déanann sé difear neamhdhíreach freisin do phointe 2 ag (a) “Saintréithe anailíseacha” agus (b) “Saintréithe orgánaileipteacha”, agus freisin ag pointe 3 ag (a) “Cleachtais fíoneolaíochta”, mír 2, maidir leis an ord ina liostaítear na táirgí, nach leanann ord na gcatagóirí a liostaítear thuas.

Fanann an doiciméad aonair gan athrú.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúiseanna:

Ní athraíonn an dath (geal, rosé, dearg) ná an modh táirgeachta (maothú carbónach) an táirge, a fhanann i gcatagóir (1) “Fíon”, mar a liostaítear i gCuid II d’Iarscríbhinn VII a ghabhann le Rialachán (AE) Uimh. 1308/2013. Athraíodh an t-ord d’fhonn an t-ord a leagtar amach i gCuid II a ghabhann le hIarscríbhinn VII a luadh cheana féin, agus i bpointe 2, “Catagóirí táirgí fíniúna”, den doiciméad aonair.

3. Athruithe sna teorainneacha le haghaidh aigéadacht luaineach agus aigéadacht iomlán

Tuairisc:

Ardaíodh an t-uasmhéid aigéadachta luainí, arna léiriú mar aigéad aicéiteach, d’fhíon ó fhíonchaora ró-aibí ó 1,08 gram in aghaidh an lítir go 1,60 gram in aghaidh an lítir. Maidir le fíon súilíneach, socraíodh an teorainn ag 1,08 gram in aghaidh an lítir.

Déanann an leasú difear don mhéid seo a leanas: pointe 2.2 [sic], “Tuairisc ar an bhfíon”, den tsonraíocht; an chéad phointe urchair [2].3, a chumhdaíonn uasmhéid aigéadachta luainí, arna léiriú mar aigéad aicéiteach; agus pointe 4, “Tuairisc ar an bhfíon (ar na fíonta)” den doiciméad aonair, sa roinn a bhaineann le fíon ó fhíonchaora ró-aibí agus fíon súilíneach ar ardchaighdeán.

Sa tsonraíocht, socraíodh an íosteorainn maidir leis an gcion aigéadachta iomlán, arna léiriú mar ghraim d’aigéad tartarach in aghaidh an lítir, ag 4 ghram in aghaidh an lítir go ginearálta, seachas fíon licéir agus fíon ó fhíonchaora ró-aibí, a bhfuil sé socraithe ag 3,5 ghram in aghaidh an lítir sna cásanna sin. Tá feidhm ag an eisceacht sin maidir le fíonta ag a bhfuil neart alcóil nádúrtha atá os cionn 15 % toirte, agus neart alcóil iarbhír nach lú ná 13 % toirte, a rinneadh gan saibhriú, le halcól a thagann ón gcoipeadh amháin, i gcás inar féidir an sonrúchán roghnach “milis go nádúrtha” a thabhairt d’fhíonta den sórt sin faoi Airteagal 17 de, agus Iarscríbhinn a ghabhann le, Foraithne Ríoga 1363/2011 an 7 Deireadh Fómhair 2011, ag cur rialacha an Aontais maidir le lipéadú, cur i láthair agus sainaithint táirgí fíona áirithe chun feidhme.

Déanann an leasú seo difear do phointe 2.2 [sic] “Tuairisc ar an bhfíon”, roinn 4, don íosteorainn maidir le cion aigéadachta arna léiriú mar aigéad tartarach, sa tsonraíocht. Ní dhéanann sé difear don doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúiseanna:

Tá na leasuithe sin mar thoradh ar éifeachtaí an athraithe aeráide sa limistéar geografach. Léirítear leo na tosca nádúrtha ar a dtugtar tuairisc sa nasc: pointe 7 den tsonraíocht agus roinn 8 den doiciméad aonair.

Mar a léirítear sa tuairisc ar na tosca nádúrtha, cé go bhfuil oileánra na nOileán Canárach lonnaithe i lár limistéir fásaigh amach ó chósta iarthuaisceart na hAfraice, tá éagsúlacht iontach maidir le haeráidí le fáil sa limistéar mar gheall ar thosca iomadúla. Go háirithe, séideann na trádghaotha, a mbíonn go leor taise á iompar acu, ó cheann ceann na bliana a bheag nó a mhór, agus íslíonn siad sin na teochtaí. Toisc eile atá le fáil ann is ea an bháisteach bhliantúil íseal “thart ar 350 lítear in aghaidh an mhéadair chearnaigh, cé go mbíonn difríochtaí móra ann, bíonn níos lú ná 100 lítear in aghaidh an mhéadair chearnaigh ag limistéir [ar leith], agus bíonn beagnach 1 000 lítear in aghaidh an mhéadair chearnaigh ag limistéir eile”. [sic]

Breathnaíodh an toisc nádúrtha sin a bhaineann le báisteach íseal agus difríochtaí móra idir limistéir éagsúla ó bhí na 1980idí ann. Tháinig méadú ar fhad agus ar dhéine na dtréimhsí triomaigh, teochtaí foircneacha agus easpa uisce uiscithe leis freisin.

Leagadh é sin amach sa roinn maidir le “Cúiseanna” i ndréachtdlí na nOileán Canárach maidir leis an Athrú Aeráide agus an tAistriú Fuinnimh, ar tháinig deireadh leis an tréimhse le haghaidh iniúchadh poiblí ina leith le déanaí (an 15 Eanáir 2021). Tá Ionad Taighde Atmaisféaraigh Izaña, in Tenerife, mar chuid den Chlár Domhanda um Fhaire an Atmaisféir. Ó bhí na 1980idí ann, breathnaíodh méadú ar an meánteocht a thaifeadtar ar na hOileáin Chanáracha ag na stáisiúin faireacháin éagsúla. Tá an méadú is mó le feiceáil in Izaña, i bPáirc Náisiúnta Teide, in Tenerife, mar ní bhíonn an tionchar céanna ag an aigéan air ós rud é go bhfuil sé níos faide istigh faoin tír. Breathnaíodh méadú ar leibhéil na gcáithníní deannaigh freisin de thionscnamh mhór-roinn na hAfraice. Ar an gcaoi chéanna, dírítear ar na héifeachtaí atá ag an athrú aeráide ar na hOileáin Chanáracha sna foilseacháin seo a leanas: “Canary Islands strategy to combat climate change, 2008–2015” [“Straitéis na nOileán Canárach chun an t-athrú aeráide a chomhrac, 2008–2015”] le Gníomhaireacht na nOileán Canárach don Fhorbairt Inbhuanaithe agus don Athrú Aeráide; agus an staidéar “Key aspects for a plan for adapting the land-based biodiversity of the Canary Islands to climate change” [“Príomhghnéithe le haghaidh plean chun bithéagsúlacht thalamh-bhunaithe ar na hOileáin Chanáracha a oiriúnú don athrú aeráide”] le J. L. Martin agus M. V. Marrero ó Pháirc Náisiúnta Teide, agus M. del Arco agus V. Garzón ón Roinn Bitheolaíochta Plandaí (Luibheolaíocht), Dámh Cógaisíochta, Ollscoil La Laguna, arna fhoilsiú ag an Aireacht um Aistriú Éiceolaíoch agus Dúshlán Déimeagrafach.

Tá méadú nádúrtha in aigéadacht fíonchaor a bhfuil cion siúcra airde acu, a tháirgeann fíonta le leibhéal ard alcóil go nádúrtha, mar thoradh ar éifeachtaí an athraithe aeráide ar fhad agus ar dhéine na dtriomach. Toradh eile a bhaineann leis an triomach is ea fíonchaora ró-aibí ar an bhfíniúin.

Maidir le fíonta ó fhíonchaora ró-aibí, moltar an uasteorainn le haghaidh aigéadachta, arna léiriú mar aigéad aicéiteach, a ardú dá bhrí sin i gcomhréir le hIarscríbhinn I, Roinn C(3) de Rialachán Tarmligthe (AE) 2019/934 ón gCoimisiún. Ceadaíonn sé sin na Ballstáit le maoluithe a dheonú ó na teorainneacha le haghaidh fíonta ag a bhfuil neart iomlán alcóil de réir toirte ag 13 % toirte ar a laghad. Ar an gcaoi chéanna, maidir le fíonta ag a bhfuil neart alcóil nádúrtha de réir toirte atá os cionn 15 % toirte, agus neart alcóil iarbhír atá 13 % toirte ar a laghad, a táirgeadh go heisiach trí na fíonchaora a choipeadh, moltar an maolú céanna a chur i bhfeidhm maidir leis an íoschion arna léiriú mar aigéad tartarach amhail fíonta licéir agus fíonta ó fhíonchaora ró-aibí, agus é a shocrú ag 3,5 gram in aghaidh an lítir.

4. Athruithe ar shrianta a bhaineann le fíonóireacht

Tuairisc:

Bogadh an teorainn maidir le toradh fíona, is é sin 74 lítear in aghaidh gach 100 cileagram d’fhíonchaora, ón roinn maidir le “Cleachtais fíoneolaíochta” chuig an roinn maidir le “Srianta”.

I dtáirgeadh fíonta dearga sna catagóirí éagsúla faoi SFTC “Islas Canarias”, ní mór do 85 % ar a laghad de na fíonchaora a úsáidtear a bheith ó cheann amháin nó níos mó de na cineálacha seo a leanas: Bastardo Negro-Baboso Negro, Cabernet Sauvignon, Castellana Negra, Listán Negro-Almuñeco, Listán Prieto, Malvasía Rosada, Merlot, Moscatel Negro, Negramoll, Pinot Noir, Ruby Cabernet, Syrah, Tempranillo, Tintilla, Vijariego Negro.

Déanann na hathruithe sin difear do phointe 3 den tsonraíocht agus pointe 5.1 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Bogadh an teorainn ar thoradh úsctha mar gheall gur srian atá ann agus gur cheart di dá bhrí sin a bheith sa roinn sin.

Tá an teorainn ar an íoschion cineálacha fíonchaor dearg i bhfíon dearg beartaithe chun déine an datha a chaomhnú mar shaintréith orgánaileipteach a bhaineann leis an gcuma atá air. Ní athraíonn an leasú seo an tuairisc ar an táirge.

5. Sainmhíniú ar na córais traenála agus córas nua a thabhairt isteach

Tuairisc:

Sainíodh gach ceann de na foirmithe fíniúna a liostaítear sa tsonraíocht – cuach, tródam, parral [peargóla] traidisiúnta agus parral íseal. Cuireadh sainmhíniú nua leis ar an bhfoirmiú traidisiúnta “en rastras”, cineál treilíse ar línte le tacaí fúithi.

Déanann an leasú seo difear do phointe 3, “Cleachtais fhíoneolaíocha shonracha”, i roinn 3 “Cleachtais shaothraithe”, agus do phointe 2 “Foirmiú agus treorú fíniúna” den tsonraíocht, chomh maith le pointe 5.1 “Cleachtais fhíoneolaíocha fhíor-riachtanacha” den doiciméad aonair, sa roinn ar chleachtais saothraithe.

Is leasú caighdeánach é toisc nach gcomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Sainíodh gach ceann de na foirmithe fíniúna traidisiúnta a liostaítear sa tsonraíocht chun mearbhall a sheachaint i gcás ina n-úsáidtear an t-ainm céanna in áit éigin eile. Is é sin an cás maidir le “cordón” [traenáil le tródam], a thagraíonn, i limistéir fíonsaothrúcháin eile, do chineál traenála ar shreanga, agus é sin éagsúil ón gcleachtas traidisiúnta ar na hOileáin Chanáracha. Ar an gcaoi chéanna, déantar an cineál traenála ar a dtugtar “en vaso” [cuachtraenáil] le cánaí go traidisiúnta ar na hOileáin Chanáracha, éagsúil ón gcaoi a ndéantar é i limistéir fíonsaothrúcháin eile. Ós rud é gur sainmhíníodh an dá fhoirmiú traidisiúnta sin, sainmhíníodh na cineálacha eile freisin ar mhaithe le comhsheasmhacht. Cuireadh an foirmiú traidisiúnta “en rastras” leis agus sainmhíníodh é. Tagraíodh dó mar a bheith fiúntach sa nasc (pointe 7(a) den tsonraíocht, faoi “Tosca daonna”); mar sin féin, níor luadh é ina dhiaidh sin faoi “Cleachtais saothraithe”, easnamh nach mór a cheartú.

6. Méadú san uasteorainn táirgeachta

Tuairisc:

Bhí méadú sa huasteorainn maidir le toradh cileagram fíonchaor in aghaidh an heicteáir agus, dá dhroim sin, an toradh heictilítear den táirgeadh deiridh in aghaidh an heicteáir. Méadaíodh an teorainn ó 10 000 go 15 000 cileagram in aghaidh an heicteáir agus ó 74 go 111 heictilítear in aghaidh an heicteáir.

Déanann an t-athrú sin difear do phointe 5, “Uasteorainn maidir le toradh”, den tsonraíocht, agus roinn 5, “Cleachtais maidir le fíon a dhéanamh”, den doiciméad aonair, ag fo-roinn 2 i ndáil le huasteorainneacha maidir le toradh.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Tá cineálacha fíonchaora ann atá níos torthúla i roinnt blianta i gcomparáid le blianta eile agus iad ag fás faoi thosca aeráide fabhracha. Cruthaíonn sé sin fadhbanna a bhaineann le toradh i gcás ina bhfuil an toradh sin ró-ard le sábháil chun fíon le STFC “Islas Canarias” a dhéanamh.

D’iarr saineolaithe ó na fíonlanna cleamhnaithe orainn arís agus arís eile lenár sonraíocht a leasú agus na huasteorainneacha maidir le toradh a mhéadú. Áitíonn siad nach n-íslítear cáilíocht na bhfíonchaor, agus nach ndéantar aon difear don cháilíocht, i gcás ina bhfuil torthaí níos airde ann.

Thairis sin, maidir le fíonghoirt le córais traenála seachas treilísiú, ní fhoráiltear i SIGPAC (córas aitheantais na Spáinne le haghaidh dáileachtaí talún) maidir le teorainneacha críche, agus mar thoradh air sin [tá gá] leis an achar dromchla atá á shaothrú a laghdú. Mar sin féin, fiú i gcás inar glacadh comhaontú réamh-bhuainte, faoina cheadaítear barraíocht suas le 25 % den teorainn a leagtar amach sa tsonraíocht, ní réiteach leordhóthanach é.

7. Cuireadh an cód NUTS le críochnú an limistéir

Tuairisc:

Cuireadh an cód NUTS le haghaidh na nOileán Canárach leis an tuairisc ar an limistéar críochnaithe.

Leasaíodh pointe 4 den tsonraíocht táirge agus pointe 6 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Soiléiriú breise ar an limistéar críochnaithe.

8. Athruithe ar na cineálacha fíonchaoire

Tuairisc:

Baineadh an t-idirdhealú idir cineálacha molta agus údaraithe. Tá gach cineál údaraithe anois agus iad liostaithe in ord aibítreach, agus iad ar leithligh le haghaidh fíonchaor geal agus dearg. Is ar son na cúise céanna a bhfuil gach ceann de na cineálacha sa doiciméad aonair liostáilte mar phríomhchineálacha.

Cuireadh an cineál geal “Albillo Criollo” leis.

Déanann na hathruithe seo difear do phointe 6, “Cineálacha fíonchara”, den tsonraíocht agus roinn 7, “Príomhfhíonchaora fíona”, den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Comhsheasmhacht leis an aicmiú a leagtar síos i Foraithne Ríoga 1338/2018, an 29 Deireadh Fómhair 2018, maidir le féidearthacht táirgeachta fíona, arna leasú le Foraithne Ríoga 558/2020, Iarscríbhinn XXI, roinn 5, lena baintear an t-idirdhealú idir [cineálacha] molta agus údaraithe, ag údarú gach cineál. Tá an t-idirdhealú atá ann sa liosta idir cineálacha geala agus dearga ann ar mhaithe le héascaíocht nuair atáthar ag dul i gcomhairle an liosta.

Is cineál traidisiúnta é Albillo Criollo a úsáidtear i dtáirgeadh SFTC “Islas Canarias”. Bhí sé le feiceáil san Ord an 2 Bealtaine 2011 lena aithnítear an Fíon ar Ardchaighdeán ó na hOileáin Chanáracha, agus formheasadh é sna rialacha comhlachaithe faoi Airteagal 6 “Cineálacha fíonchaor”, i gcár ina n-aithnítear é faoin ainm “Albillo”. Mar sin féin, leasaíodh an pointe deireanach sin le hOrd an 21 Deireadh Fómhair 2011, d’fhonn é a dhéanamh comhsheasmhach le Foraithne Ríoga 461/2011 an 1 Aibreán 2011 ag leasú, i measc nithe eile, Foraithne Ríoga 1244/2008 an 18 Iúil 2008 maidir le féidearthacht táirgeachta fíona, inar baineann cineál “Albillo” ón liosta cineálacha a cheadaítear ar na hOileáin Chanáracha. Leasaigh Ord AAA/580/2014 an 7 Aibreán 2014 Iarscríbhinn XXI a ghabhann le Foraithne Ríoga 1244/2008 réamhluaite. Tugadh isteach an cineál sin arís leis sin le haghaidh na nOileán Canárach, an uair seo leis an ainm “Albillo Criollo”. Is ar son na cúise sin, dul ar ais chuig bunús an STFC, ar cheart an cineál sin a chur san áireamh sa tsonraíocht. Ní athraíonn an leasú seo an tuairisc ar an táirge.

9. Foclaíocht fheabhsaithe sa nasc

Tuairisc:

Feabhsaíodh an fhoclaíocht sa nasc. Go sonrach, míníodh an nasc cúisíoch idir na tosca nádúrtha agus daonna, mar aon le saintréithe na bhfíonta le haghaidh gach ceann de na catagóirí.

Baineann an leasú seo le pointe 7 den tsonraíocht táirge agus le pointe 8 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33. Ní dhéanann an leasú sin an nasc neamhbhailí ach feabhsaíonn sé an fhoclaíocht amháin.

Cúis:

Éilítear le rialacha an Aontais tuairisc ar an nasc le haghaidh gach catagóirí a bhaineann le táirge a chumhdaítear le STFC. Mar sin féin, níor cuireadh an méid sin san áireamh sa leagan scríofa in 2011 don chéad sonraíocht don STFC sin. Soláthraítear deis chun é sin a cheartú leis an leasú sin ar an tsonraíocht.

10. Athruithe ar na rialacha lipéadaithe

Tuairisc

Cuireadh deireadh leis an teorainn maidir le méid na litreacha, is é sin idir 4 agus 10 milliméadar, nach mór d’ainm an STFC a bheith le feiceáil ar an lipéadú.

Baineadh na ranna inar luadh an bhliain buainte agus na cineálacha fíonchaor. Is sonraí roghnacha iad a leagtar síos i reachtaíocht Eorpach, gan aon sonraíocht ina shuitear rialacha níos dochta.

Baineadh na ranna a bhaineann leis na sonraí roghnacha “fermentado en barrica” [coipeadh i mbairillí], “barrica” [bairille] agus “roble” [dair]. Ciallaíonn sé sin gur baineadh na coinníollacha ón tsonraíocht a chuaigh thar rialacha náisiúnta a bhaineann leis na tagairtí réamhluaite, go sonrach: íos-thoilleadh na mbairillí (330 lítear) agus an ceanglas go gcaithfidh an fíon 3 mí ar a laghad iontu.

Déanann na hathruithe seo difear do phointe 8.2.8 den tsonraíocht agus pointe 9 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Maidir le méid na litreacha, ní mheastar é a bheith riachtanach teorainneacha a shuí anuas orthu siúd a leagtar síos sna rialacha ginearálta.

Ní gá do shonraí roghnacha, amhail bliain agus cineál, a leagtar síos i reachtaíocht Eorpach agus atá infheidhmithe go ginearálta maidir le gach oibreoir gan beann ar stádas PDO/TGFC, a bheith le feiceáil sa tsonraíocht mura bhfuil aon choinníoll níos dochta maidir le húsáid leagtha síos.

Tá na sonraí roghnacha “fermentado en barrica”, “barrica” agus “roble” faoi réir rialacha ar leibhéal náisiúnta. Meastar na coinníollacha úsáide atá infheidhme ar fud na Spáinne a bheith mar a gcoinníollacha úsáide dá bhrí sin. Chun na téarmaí traidisiúnta “noble” [uasal] agus “añejo” [aosaithe] a úsáid, téarmaí a bhféadfaidh fíonta ag a bhfuil STFC nó TGFC a úsáid, tá tuilleadh uasta na mbairillí darach socraithe go dlíthiúil ag 600 lítear. Dá bhrí sin, níl aon chiall go bhfuil an toilleadh chun na sonraí roghnacha “fermentado en barrica”, “barrica” agus “roble” a úsáid (mar a fhéadfaidh fíonta ag a bhfuil STFC nó TGFC a úsáid) go bhfuil toilleadh na gcoimeádán teoranta do 330 lítear, ós rud é go socraíonn Foraithne Ríoga 1363/2011 an 7 Deireadh Fómhair 2011, ag cur rialacha an Aontais maidir le lipéadú, cur i láthair agus aithint táirgí fíona áirithe chun feidhme, ag 600 lítear. Agus na coinníollacha níos dochta maidir le toilleadh bairille agus íosmhéid ama a chaitheann an fíon sa bhairille (ní shuitear íosmhéid ama leis an bhForaithne Ríoga réamhluaite) á mbaint, tá na coinníollacha mar an gcéanna leis na coinníollacha ginearálta a leagtar síos i bhForaithne Ríoga 1363/2011. Ní gá dóibh a bheith le feiceáil sa tsonraíocht dá bhrí sin.

11. Aonaid gheografacha níos lú a chuimsiú

Tuairisc:

Cuireadh na haonaid gheografacha níos lú seo a leanas leis:

a. Oileán Tenerife (Cód NUTS ES709) agus Oileán Fuerteventura (Cód NUTS ES704).

b. Bardais Ar oileán El Hierro: El Pinar, La Frontera agus Valverde; Ar oileán Fuerteventura: Antigua, Betancuria, La Oliva, Pájara, Puerto del Rosario agus Tuineje; Ar oileán Gran Canaria: Agaete, Agüimes, Artenara, Arucas, Firgas, Gáldar, Ingenio, La Aldea de San Nicolás, Mogán, Moya, San Bartolomé de Tirajana, Santa Brígida, Santa Lucía de Tirajana, Santa María de Guía, Valleseco, Valsequillo, Tejeda, Telde, Teror agus Vega de San Mateo; Ar oileán La Gomera: Agulo, Alajeró, Hermigua, Vallehermoso agus Valle Gran Rey; Ar oileán Lanzarote: Arrecife, Haría, San Bartolomé, Teguise, Tías, Tinajo agus Yaiza; Ar oileán La Palma: Barlovento, Breña Alta, Breña Baja, El Paso, Fuencaliente, Garafía, Los Llanos de Aridane, Puntagorda, Puntallana, San Andrés y Sauces, Tazacorte, Tijarafe agus Villa del Mazo; Ar oileán Tenerife: Adeje, Arafo, Arico, Arona, Buenavista del Norte, Candelaria, Fasnia, Garachico, La Guancha, Los Silos, Icod de los Vinos, Puerto de la Cruz, Los Realejos, El Rosario, El Sauzal, El Tanque, San Cristóbal de la Laguna, San Juan de la Rambla, Santa Úrsula, Santiago del Teide, Tegueste agus Vilaflor.

Chun a bheith in ann ainm an aonaid gheografaigh níos lú (oileán nó bardas) a úsáid ar an lipéad, ní mór don fhíon a bheith déanta go heisiata ó fhíonchaora a tháireadh san aonad geografach níos lú sin. Ní mór do tháirgeadh, aosú, i gcás inarb infheidhme, agus buidéalú a dhéanamh laistigh den aonad geografach sin freisin.

Níor cheart d’ainm an aonaid gheografaigh níos lú a bheith ar an lipéad i gcarachtair atá níos mó ná sonrúchán tionscnaimh faoi chosaint “Islas Canarias”.

Déanann na hathruithe seo difear do roinn ii), “Forálacha breise a bhaineann le lipéadú”, de phointe 8(c), “Forálacha breise”, den tsonraíocht, agus pointe 9 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Cuireadh ainmneacha na n-aonad geografach níos lú leis i gcomhréir le hAirteagal 120(1)(g) de Rialachán (AE) Uimh. 1308/2013 ó Pharlaimint na hEorpa agus ón gComhairle, agus le hAirteagal 55 den Rialachán Tarmligthe (AE) ón gCoimisiún. Cuireadh an léiriú “Tenerife” agus an fhoirm atá le húsáid ar lipéid san áireamh i gcomhréir le hOrd an 7 Meitheamh 1999 ón Aire Réigiúnach Talmhaíochta, Iascaireachta agus Bia.

Rinneadh é sin chun freastal ar éileamh ó thomhaltóirí maidir le faisnéis faoi áit tionscnaimh shonrach na bhfíonta. Tá sé mar fhreagra ar an díograis atá ag, agus ar éilimh ó na táirgeoirí, na saothróirí fíniúna agus na fíonlanna chun a dtáirgí sonracha a chur i láthair ar an mbealach is fearr.

Eisíodh ainmneacha oileán nó bardas i gcás ina bhfuil siad mar ainmneacha geografacha atá cosanta ag STFC eile a bhaineann le fíon ar na hOileáin Chanáracha nó má tá ainmneacha den sórt sin lonnaithe iontu. Tá sé sin i gcomhréir le hAirteagal 103(2) de Rialachán (AE) Uimh. 1308/2013 agus Airteagail 28 agus 29 de Dhlí 6/2019 ar cháilíocht agraibhia.

Cuireadh coinníollacha san áireamh atá níos doichte ná na coinníollacha a leagtar síos in Airteagal 55 de Rialachán Tarmligthe (AE) 2019/33. Áiríodh sonraí leordhóthanacha maidir le cumha lipéadaithe sna [rialacha] ar lipéadú agus cur i láthair na dtáirgí, go háirithe mar thagairt do mhéid na litreacha agus a suíomh. Rinneadh amhlaidh chun catagóir agus tionscnamh na dtáirgí a shuí go soiléir agus so simplí, agus d’fhonn aon mhearbhall a d’fhéadfadh a bheith ar chustaiméirí a sheachaint.

12. Sonraí maidir le comhlachtaí rialála a chuimsiú

Tuairisc:

Cuireadh nasc chuig na comhlachtaí rialaithe ar a tharmligean an t-údarás inniúil cúraimí a bhaineann le rialú agus le deimhniú táirge, i gcomhréir le Foraithne 39/2016 an 25 Aibreán 2016.

Déanann an t-athrú sin difear do pointe 9(a) “Údaráis agus comhlachtaí rialaithe inniúla” den tsonraíocht. Ní dhéanann sé difear don doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Ní mór go mbeadh na comhlachtaí rialaithe a dhéanann an táirge a dheimhniú, agus ar a tharmligean rialú na sonraíochta STFC sin a bheith san áireamh sa tsonraíocht.

13. Feabhsuithe ar an tuairisc ar na rialuithe

Tuairisc:

Cuireadh na modhanna a éilítear ar an gcomhlacht rialaithe a úsáid leis, agus iad mar a leanas.

Déanann an comhlacht rialaithe measúnú ar chomhlíontacht leis an tsonraíocht seo bunaithe ar iniúchtaí tosaigh agus iniúchtaí eile ina dhiaidh sin ar shaoráidí na fíonlainne, ar bhonn bliantúil ar a laghad, bunaithe ar an liosta de chúraimí ar a dtugtar tuairisc.

Tá meascán de sheiceálacha randamacha bunaithe ar anailísiú riosca agus sampláil mar chuid de na seiceálacha a dhéantar ar choinníollacha fáis na bhfíniúnacha.

Tógtar samplaí le haghaidh na seiceálacha sin go córasach ag gach saoráid, agus tógtar samplaí randamacha ó stoic táirgí atá réidh le hól.

Déanann an leasú seo difear do phointe 9(b) “Cúraimí”, faoi cheannteideal (ii) “Modheolaíocht na seiceálacha”, den tsonraíocht. Fanann an doiciméad aonair gan athrú.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Chun Airteagal 25(2) de Rialachán Tarmligthe (AE) 2019/33 [sic] a chomhlíonadh, airteagal ina leagtar síos nach mór na seiceálacha bliantúla a dhéanamh maidir le comhlíonadh na sonraíochta, agus nach mór seiceálacha den sórt sin a dhéanamh trí bhíthin rialuithe randamacha atá bunaithe ar anailís riosca, trí shampláil nó go córasach. Féadfaidh rialuithe randamacha a mheascadh le rialuithe trí shampláil a dhéanamh.

14. Leasuithe ar fhoclaíocht na sonraíochta nach ndéanann difear dá hábhar

Tuairisc:

1. Leasuithe ar an leagan amach/ar an gcur i láthair — Laistigh de ranna na sonraíochta (1, 2, 3, etc.), rinneadh na fó-ranna a ainmniú dá réir sin (2.2, 2.2.1, 2.2.2, etc.). Feabhsaíonn sé sin an t-ord agus soiléireacht an chur i láthair. A mhéid is féidir, laistigh de gach roinn agus gach fo-roinn, cuireadh liostaí le huimhreacha nó daiseanna in ionad na liostaí in ord aibítreach, agus cuireadh liostaí in ord aibítreach isteach in ionad na bhfo-ranna a bhfuil daiseanna rompu, d’fhonn comhsheasmhacht an chur i láthair a fheabhsú. — Cuireadh an ceannteideal “Catagóirí” leis an tuairisc ar an bhfíon, roimh an liosta de na táirgí fíona. Athraíodh ord liosta na dtáirgí chun an t-ord a úsáidtear i gCuid II d’Iarscríbhinn VII a ghabhann le Rialachán (AE) Uimh. 1308/2013 a leanúint. — Leasaíodh an ceannteideal “Saintréithe anailíseacha” go “Saintréithe fisiciúla agus ceimiceacha”. — Sna fo-ranna maidir le saintréithe fisiciúla agus ceimiceacha, cuirtear na táirgí a bhí grúpáilte le chéile i láthair ar leithligh anois, chun an t-ord a úsáidtear i gCuid II d’Iarscríbhinn VII a ghabhann le Rialachán (AE) Uimh. 1308/2013 a leanúint.

2. Atheagraíodh na ranna seo a leanas: — An teorainn ar an toradh táirgeachta a bhí sa roinn ar chleachtais fíoneolaíochta sa tsonraíocht roimhe seo. Tá sé sa roinn maidir le srianta anois, agus an roinn sin níos oiriúnaí dó. — Liostaítear na cineálacha fíonchaoire in ord aibítreach, le liostaí ar leith ann le haghaidh fíonchaor dearg agus geal. — Uimhreacha 4 go dtí 10 faoin bhfo-cheannteideal b) “Ceanglais oibiachtúla” i bpointe 8, “Forálacha is infheidhme”, den tsonraíocht roimhe seo, agus iad faoin bhfo-cheannteideal “Ceanglais bhreise” anois, suíomh atá níos oiriúnaí. Sa suíomh nua sin, rinneadh iad a ghrúpáil de réir inneachair, agus tá uimhreacha agus ceannteidil leo. Ní athraíonn an t-atheagrú sin an t-inneachar atá iontu.

3. Rinneadh téarmaíocht a shoiléiriú, earráidí gramadaí agus comhréitigh a cheartú: — Cuireadh an frása “fíonta súilíneacha ar ardchaighdeán” isteach in ionad “fíonta súilíneacha”, i gcomhréir leis an ainm catagóire don táirge sin. — Cuireadh an frása “an Sonrúchán Tionscnaimh Faoi Chosaint seo” isteach in ionad “an sonrúchán seo”. — Cuireadh an frása “Pobal Féinrialaitheach na nOileán Canárach” isteach in ionad “an Pobal Féinrialaitheach seo”. — Cuireadh “Sonrúchán Tionscnaimh Faoi Chosaint Islas Canarias” nó “Islas Canarias” isteach in ionad an fhrása “Fíon ar ardchaighdeán ó na hOileáin Chanáracha”, mar is é sin an t-ainm cosanta. — Cuireadh an frása “an tsonraíocht seo” isteach in ionad an fhrása “na sonraíochtaí seo” (mar shampla, ag 3(a)(2) agus 8(b)(3)(a) den tsonraíocht roimhe seo). — Cuireadh nath “beidh sé le haghaidh” isteach in ionad “beidh sé de” (roinn 3(a)(2) den tsonraíocht roimhe seo) mar thagraíonn sé do neart nádúrtha na mbaisceanna nó na lastaí a tháirgtear, le tagairt do na [catagóirí] fíonta a liostaítear thíos.

Déanann na hathruithe sin difear do phointí éagsúla den tsonraíocht agus den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

Cúis:

Chun an fhoclaíocht a fheabhsú agus a shoiléiriú.

DOICIMÉAD AONAIR

1. Ainmneacha

Islas Canarias

2. Cineál táisc gheografaigh

STFC – Sonrúchán Tionscnaimh faoi Chosaint

3. Catagóirí táirgí fíniúna

1. Fíon

3. Fíon licéir

5. Fíon súilíneach ar ardchaighdeán

9. Fíon leathshúilíneach aeraithe

16. Fíon ó fhíonchaora ró-aibí

4. Tuairisc ar na fíonta

1. Fíonta geala agus rosé

TUAIRISC THÉACSÚIL GHAIRID

Fíonta geala: buí le beagán glais nó ómra. Déine cumhra mheasartha go hard agus dea-bholadh torthaíoch leis. Úr agus cothrom. Iarbhlas torthaíoch.

Fíonta rosé: raon iomlán de dhathanna bándearga. Déine cumhra mheasartha go hard. Saintréith torthaíoch agus dea-bholadh torthaíoch. Measartha tathagach. Úr agus cothrom. Iarbhlas torthaíoch.

Saintréithe anailíseacha ginearálta Uasmhéid nirt alcóil iomlán (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomlán 4 ghram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 18 Uasmhéid iomlán dé-ocsaíde sulfair (mar mhilleagraim in aghaidh an lítir) 200

2. Fíonta dearga

TUAIRISC THÉACSÚIL GHAIRID

Fíonta dearga: caordhearg le beagán corcairghoirm, déine idir meánach agus ard. Déine cumhra mheasartha go hard. Torthaí dearga glana. Blasta, tainniní meánacha, fada. Táirgeann an t-aosú níos faide fad níos faide agus méadaíonn sé na blasanna balsamacha agus spíosracha atá leis, agus forbraíonn sé an dath chuig dath an terracotta.

Saintréithe anailíseacha ginearálta Uasmhéid nirt alcóil iomlán (mar % den toirt) Íosmhéid nirt alcóil iarbhír (mar % den toirt) 11,5 Íosmhéid aigéadachta iomlán 4 ghram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 20 Uasmhéid iomlán dé-ocsaíde sulfair (mar mhilleagraim in aghaidh an lítir) 150

3. Fíonta licéir

TUAIRISC THÉACSÚIL GHAIRID

Fíonta licéir soiléir agus geal, dath buí, cuma olach. Maidir leis an mboladh, baineann boladh dian leis atá cosúil le rísíní, spíosraí, péitseoga triomaithe agus na cineálacha sonracha. Ó thaobh an bhlais i do bhéal de, tá sé ar nós veilbhite, cothrom agus dian, le hiarbhlas atá torthaíoch agus cumhachtach.

* Uasmhéid dé-ocsaíde sulfair: 200 mg/l má tá an cion siúcra ≥ 5 g/l

Saintréithe anailíseacha ginearálta Uasmhéid nirt alcóil iomlán (mar % den toirt) Íosmhéid nirt alcóil iarbhír (mar % den toirt) 15 Íosmhéid aigéadachta iomlán 3,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 18 Uasmhéid iomlán dé-ocsaíde sulfair (mar mhilleagraim in aghaidh an lítir) 150

4. Fíon ó fhíonchaora ró-aibí

TUAIRISC THÉACSÚIL GHAIRID

Soiléir agus geal, dath buí, cuma olach. Maidir leis an mboladh, baineann dea-bholadh dian leo atá cosúil le rísíní, spíosraí, péitseoga triomaithe agus na cineálacha sonracha. Ó thaobh an bhlais i do bhéal de, tá sé ar nós veilbhite, cothrom agus dian, le hiarbhlas atá torthaíoch agus cumhachtach.

Saintréithe anailíseacha ginearálta Uasmhéid nirt alcóil iomlán (mar % den toirt) Íosmhéid nirt alcóil iarbhír (mar % den toirt) 15 Íosmhéid aigéadachta iomlán 3,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 26,6 Uasmhéid iomlán dé-ocsaíde sulfair (ina mhilleagraim in aghaidh an lítir) 150

5. Fíon súilíneach ar ardchaighdeán

TUAIRISC THÉACSÚIL GHAIRID

Dath buí idir éadrom agus órga air, geal, le boilgeoga beaga agus marthanacha. Maidir leis an dea-bholadh, tá sé glan agus torthaíoch. Agus é istigh sa bhéal, tá sé cothrom, úr, le hiarbhlas torthaíoch.

Saintréithe anailíseacha ginearálta Uasmhéid nirt alcóil iomlán (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomlán 4 ghram in aghaidh an lítir, arna léiriú mar aigéad tartarach Uasmhéid aigéadachta luainí (ina mhilleachoibhéisí in aghaidh an lítir) 18 Uasmhéid iomlán dé-ocsaíde sulfair (ina mhilleagraim in aghaidh an lítir) 185

6. Fíon leathshúilíneach aeraithe

TUAIRISC THÉACSÚIL GHAIRID

Fíonta le boilgeoga follasacha. Tá dath buí ar na fíonta geala, tá raon leathan de dhathanna bándearga ar na fíonta rosé, agus tá dath scothdhearg corcairghorm ar na fíonta dearga. Maidir leis na dea-bholuithe, tá siad glan. Tá dea-bholuithe de thorthaí bána ar na fíonta geala. Tá dea-bholuithe de thorthaí dearga ar na fíonta rosé agus dearga. Maidir leis an mblas, baineann blas mór, cothrom agus úr leo, le hiarbhlas torthaíoch agus priocadh inbhraite na dé-ocsaíde carbóin.

Saintréithe anailíseacha ginearálta Uasmhéid nirt alcóil iomlán (mar % den toirt) Íosmhéid nirt alcóil iarbhír (mar % den toirt) 9,5 Íosmhéid aigéadachta iomlán 4 ghram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 18 Uasmhéid iomlán dé-ocsaíde sulfair (mar mhilleagraim in aghaidh an lítir) 150

5. Cleachtais fíonóireachta

5.1. Cleachtais fíoneolaíochta áirithe

Srianadh ábhartha maidir le fíonóireacht

Níor cheart don chóimheas lítear fíona in aghaidh gach 100 cileagram d’fhíonchaora a bheith níos airde ná 74 lítear.

Déantar na fíonta dearga trí choipeadh iomlán nó páirteach le tadhall leis an gcneas. Ní mór cineálacha dearga a bheith mar 85 % ar a laghad de na fíonchaora a úsáidtear, le gais orthu ní gan na gail a bhaint díobh roimhe.

Cleachtas saothraithe

Ní mó don íos-dlús plandaithe a bheith 800 planda in aghaidh an heicteáir. Tá eisceacht ann le haghaidh gabháltais traidisiúnta Lanzarote, i gcás ina gceadaítear teorainn íseal de 400 planda in aghaidh an heicteáir. Tá na córais traenála a úsáidtear oiriúnaithe do na tosca ithreach agus aeráide, agus tá siad beartaithe chun an cháilíocht is fearr agus is féidir a tháirgeadh. Úsáidtear córais traidisiúnta na nOileán Canárach: cuachtraenáil, rastras, traenáil le tródam, parral traidisiúnta, parral íseal agus malartaigh bhainteacha. Úsáidtear treilísiú freisin. Tá úsáid uiscithe rialaithe ag Ord an 17 Bealtaine 1999 maidir le huisciú fíonghoirt a tháirgeann fíonchaora chun fíonta ar ardchaighdeán a tháirgeadh i réigiúin shonracha laistigh de chríocha Phobal Neamhspleách na nOileán Canárach.

Cleachtais fíoneolaíochta shonracha

Ní mór do neart alcóil nádúrtha íseal de gach baisc d’fhíon a bheith 10 % toirte le haghaidh fíonta geala agus rosé. 11,5 % toirte le haghaidh fíonta dearga; 15 % toirte le haghaidh fíonta licéir; 17 % toirte le haghaidh fíona a rinneadh d’fhíonchaora ró-aibí; agus 10 % toirte le haghaidh fíonta súilíneacha aeraithe ar ardchaighdeán agus fíon leath-shúilíneach aeraithe.

5.2. Uastáirgeacht

15 000 cileagram fíonchaor in aghaidh an heicteáir

111 heictilítear in aghaidh an heicteáir

6. Limistéir gheografacha chríochaithe

Tá críocha iomlána na nOileán Canárach (cód NUTS ES70) mar chuid den limistéar táirgthe le haghaidh fíonta den sonrúchán seo.

7. Príomhchineálacha fíonchaor

ALBILLO CRIOLLO

BASTARDO BLANCO - BABOSO BLANCO

BASTARDO NEGRO - BABOSO NEGRO

BERMEJUELA - MARMAJUELO

BREVAL

BURRABLANCA

CABERNET SAUVIGNON

CASTELLANA NEGRA

DORADILLA

FORASTERA BLANCA

GUAL

LISTAN BLANCO DE CANARIAS

LISTAN NEGRO - ALMUÑECO

LISTÁN PRIETO

MALVASIA AROMÁTICA

MALVASÍA ROSADA

MALVASÍA VOLCÁNICA

MERLOT

MOSCATEL DE ALEJANDRÍA

MOSCATEL NEGROS

NEGRAMOLL

PEDRO XIMÉNEZ

PINOT NOIR

RUBY CARBERNET

SABRO

SYRAH

TEMPRANILLO

TINTILLA

TORRONTÉS

VERDELLO

VIJARIEGO BLANCO - DIEGO

VIJARIEGO NEGRO

8. Tuairisc ar na naisc

Soláthraíonn ithir bholcánach na n-oileán mianraí do na cineálacha fíonchaoire éagsúla atá oiriúnach chun fíon a dhéanamh. Ar an gcúis sin, tá blasanna a bhaineann go sonrach le mianraí bolcánacha ar na fíonta.

Na cleachtais saothraithe a luaitear, in éineacht leis na tosca a chuireann teorainn leis an táirgeacht mar a thuairiscítear thuas, feabhsaíonn siad cáilíocht na bhfomhar. Áirithítear i measc na gcleachtas agus na dtosca sin: easpa uiscithe; fíonghoirt an-fhairsing i neart limistéar; fíniúnacha atá níos mó ná 80 bliain d’aois; agus flúirse na bhfíniúnacha a fhásann ag airde ard ar fhánaí crochta.

Baineann séasúr fáis fada agus aibiú mall le saothrú na bhfíniúnacha. Tá sé sin mar gheall ar na teochtaí an-seasmhach sa limistéar geografach. Níl aon bhaol ann go mbeidh sioc ann agus is beag an t-athrú teochta a bhíonn ann idir an geimhreadh agus an samhradh. Cruthaíonn gaotha aduaidh, nó trádghaotha, raon mór miocraeráidí, agus mar thoradh air sin bíonn codarsnachtaí géara ann is féidir a bhrath [at achair] atá chomh beag le 100 méadar. Tá tionchar suntasach ag an séasúr fáis fada agus aibiú mall na bhfíonchaor ar shaintréithe na bhfíonta, mar a léirítear sna samplaí seo a leanas.

— Tá neart cumhra maith ag na fíonta geala le blasanna de thorthaí bána agus trópaiceacha, chomh maith le blasanna bláthanna agus balsamach. Tá siad cothrom, úr agus fada.

— Tá neart cumhra maith ag na fíonta dearga le blasanna de thorthaí dubha, amhail sméara dubha, agus blasanna de ghlasraí agus mianraí atá cosúil le piobar dubh. Tá siad struchtúrtha, casta agus dea–chothromaithe. Tá boladh glan de thorthaí dearga, amhail sú talún agus sú craobh, ag na fíonta rosé, le gnéithe bláthanna agus blasanna de ghlasraí ag nirt éagsúla, chomh maith le cothromaíocht cheart idir aigéadacht agus úire.

— I gcás fíonta licéir, ciallaíonn líon mór na miocraeráidí a chruthaíonn an talamh, an ithir agus tionchar na dtrádghaotha nach éiríonn le cineálacha áirithe an chéim aibíochta is fearr a bhaint amach chun fíonta atá milis go nádúrtha a tháirgeadh. Dá bhrí sin, úsáideadh alcól fíona go traidisiúnta chun na cineálacha fíonta sin a tháirgeadh, fíonta ag a bhfuil bolaidh úra agus a chuireann an cineál fíona i gcuimhne don duine a ólann iad. Éiríonn na fíonta sin níos casta nuair a théann siad trí phróiseas aosaithe.

— Tá tionchar ag an séasúr fáis fada agus aibiú mall na bhfíonchaor ar an bhfíon súilíneach ar ardchaighdeán, agus tugann na gnéithe sin neart cumhra, beocht sa bhéal agus deireadh torthaíoch dó.

— Tá na saintréithe a bhaineann leis an bhfíon leath-shúilíneach mar thoradh ar shéasúr fáis na fíniúna sa limistéar táirgthe agus mar gheall air sin is féidir fíonta a tháirgeadh a bhfuil saintréithe leath-súilíneach acu. Ligeann an chomhsheasmhacht teochta sa limistéar agus an flúirse gréine do shéasúr fáis fada agus aibiú mall na bhfíonchaor. Cruthaíonn sé sin fíonta boga atá an-torthaíoch a fhágann blas aigeanta i do bhéal.

— Maidir leis an bhfíon ó fhíonchaora ró-aibí, tá sé tábhachtach a thuiscint go ligeann an foirmiú fíniúna do thógáil na gréine agus áirithíonn sé sin teocht aonfhoirmeach ar fud an phlána agus bíonn cothromaíocht foirfe ann dá bharr. Agus iad sa bhéal, faightear cothromaíocht iontach idir milseacht agus aigéadacht leis na fíonta sin.

9. Coinníollacha fíor-ríachtanacha breise (pacáistiú, lipéadú, ceanglais eile)

Creat dlíthiúil:

I reachtaíocht náisiúnta

An cineál choinníll bhreise:

Pacáistiú laistigh den limistéar geografach críochnaithe

Tuairisc ar an gcoinníoll:

Mar gheall ar shaintréithe speisialta an táirge, agus an gá atá le cáil an tsonrúcháin tionscnaimh faoi chosaint a chosaint, ní mór fíonta STFC “Islas Canarias” a bhuidéalú i bhfíonlanna atá cláraithe sa chlár fíonlann comhfhreagrach amháin. Caillfidh an fíon an ceart an sonrúchán a úsáid mura gcomhlíontar an ceanglas sin.

Ní chríochnaíonn táirgeadh na bhfíonta ag a bhfuil sonrúchán tionscnaimh faoi chosaint le próiseas aistrithe an úrfhíona go fíon trí bhíthin coipeadh alcóil agus próisis bhreise eile. I gcodarsnacht leis sin, ba cheart an buidéalú a mheas mar an chéim deiridh i dtáirgeadh na bhfíonta sin mar gheall go bhfuil cleachtais fíoneolaíochta eile mar chuid den phróiseas. Áirítear leo sin scagadh, cobhsú agus cineálacha beart ceartaitheach a d’fhéadfadh tionchar a bheith acu ar shaintréithe áirithe na bhfíonta. Cé go bhféadfaí oibriúchán den sórt sin a dhéanamh lasmuigh den limistéar faoi chosaint, is mó is dócha go mbainfear na coinníollacha optamacha amach má dhéanann na fíonlanna iad laistigh den limistéar, agus an limistéar sin faoi rialú díreach na gcomhlachtaí rialaithe. Ní bhíonn an rathú céanna ann maidir le cáilíocht agus barántúlacht an fhíona le rialuithe a dhéantar lasmuigh den limistéar táirgthe i gcomparáid le rialuithe a dhéantar laistigh de. Is toisc shuntasach í buidéalú sa limistéar táirgthe chun an sonrúchán a chosaint nuair a chuirtear an táirge réamhphacáistithe ar an margadh don tomhaltóir deiridh. Ciallaíonn sé sin nach bhféadfaí aon ionramháil a dhéanamh ar an táirge ina dhiaidh sin a d’fhéadfadh sí difear a dhéanamh do cháilíocht agus gnéithe sonracha an táirge.

Creat dlíthiúil:

I reachtaíocht náisiúnta

An cineál choinníll bhreise:

Forálacha breise a bhaineann le lipéadú

Tuairisc ar an gcoinníoll:

— Ní mór go mbeadh na focail “Denominación de Origen Protegida Islas Canarias” le feiceáil go follasach ar na lipéid in éineacht leis an lógó atá cláraithe ag an údarás bainistíochta.

— Ní mór go mbeadh lipéid nó séalaí tánaisteacha atá eisithe ag an údarás bainistíochta ar an bpacáistiú. Ní mór na lipéid sin a ghreamaigh san fhíonlann ar bhealach go bfhuil siad infheicthe agus nach féidir iad a úsáid arís.

— Féadfar aonaid gheografacha níos lú (oileáin agus bardais) a lua ar an lipéad i gcás ina ndéantar an fíon ó fhíónchaora ón limistéar sin amháin, agus ina ndéantar an táirgeadh, an aosú, i gcás inarb infheidhme, agus an buidéalú sa limistéar sin freisin. Tá sé de chumhacht as an údarás bainistíochta lipéid aitheantais tánaisteacha sonracha a eisiúint. Ní mór go mbeadh tagairtí don aonad geografach níos lú a bheith ann i litreacha nach bhfuil níos mó ná na litreacha a úsáideadh do shonrúchán cosanta “Islas Canarias”.

Nasc chuig an tsonraíocht táirge

https://www.gobiernodecanarias.org/cmsgobcan/export/sites/agp/icca/galerias/doc/calidad/Pliego-de-Condiciones-Islas-Canarias-modificado-1.pdf

(1) IO L 9, 11.1.2019, Ich. 2.